Cidade da Xustiza de Pontevedra

A **Cidade da Xustiza de Pontevedra** é un complexo administrativo xudicial na cidade de Pontevedra, composto por dous grandes edificios de xulgados construídos en 1998 e 2019 no barrio da Parda. 

## Localización 
A Cidade da Xustiza de Pontevedra localízase ao oeste do barrio da Parda con entrada polas rúas Hortas e Francisco Tomás y Valiente e está a 500 metros das estacións de ferrocarril e de autobuses. 

## Historia 
Antes da construción do primeiro edificio dos xulgados na Cidade da Xustiza da Parda, a maioría de xulgados estaban diseminados en varios edificios da cidade de Pontevedra, varios deles en réxime de alugueiro, polo que co tempo xurdiu a necesidade de agrupar todas as dependencias xudiciais nun único complexo xudicial. Algúns dos xulgados localizábanse no Pazo de Xustiza de Pontevedra, sede da Audiencia Provincial, inaugurado o 17 de setembro de 1956 na rúa Rosalía de Castro. En 1948 o concello cedera o soar que ocupaba o antigo cárcere para construír o Pazo de Xustiza e en 1954 a Deputación de Pontevedra achegou un millón de pesetas para a súa construción.

Despois dun atraso de varios anos, o 18 de abril de 1995 presentouse o proxecto para a construción dun novo edificio dos xulgados na cidade, deseñado polo arquitecto Fernando Martínez Sarandeses. Prevíase levantar o edificio proxectado de 8 plantas na parte posterior do Pazo de Xustiza, no barrio de Campolongo, no terreo correspondente á actual praza da Liberdade. Con todo, en agosto de 1995 o alcalde da cidade, Juan Luis Pedrosa, conseguiu un difícil acordo para poder construír o novo edificio dos xulgados no barrio da Parda, no soar do antigo cárcere provincial.

O proxecto mantivo o deseño previsto para o barrio de Campolongo con algunhas modificacións puntuais para adaptalo ao novo soar do barrio da Parda. As obras empezaron o 30 de maio de 1996, unha vez demolido o antigo cárcere, e concluíron en febreiro de 1998.

En 2010 este edificio xudicial atopábase xa colapsado pola falta de espazo, co que se expuxo a necesidade de construír un novo edificio dos xulgados anexo ao inaugurado en 1998. O novo edificio foi inaugurado o 3 de setembro de 2019. A partir deste intre Pontevedra contou cunha Cidade da Xustiza conformada por estes dous edificios xudiciais no barrio da Parda.

## Descrición 
A Cidade da Xustiza de Pontevedra atende a unha poboación de 500.000 habitantes e acolle as sedes da totalidade dos xulgados existentes no partido xudicial de Pontevedra: Instrución, Primeira Instancia, Penal,  Social, Contencioso-Administrativo, Mercantil, Menores e Vixilancia Penitenciaria.

O edificio de 1998 (máis ao sueste con entrada principal na rúa Francisco Tomás y Valiente) acolle os 4 xulgados do penal, o xulgado de menores e o de vixilancia penitenciaria, a fiscalía e a sede do Instituto de Medicina Legal. O edificio de 2019 (con entrada na rúa Hortas) acolle os 2 xulgados do mercantil, os 4 xulgados do social, os 3 xulgados do contencioso-administrativo, os 3 xulgados de instrución e os 5 xulgados de primeira instancia.

O **Edificio dos Xulgados** construído en 1998 ten oito plantas. O edificio ten unha forma hexagonal irregular e espazos diáfanos e está articulado ao redor dun grande patio iluminado cenitalmente por lucernarios. e deseñado polos arquitectos Robustiano Fernández Cochón e Germán Álvarez de Sotomayor y Castro ten unha planta rectangular, catro pisos e semisoto. A fachada é de pedra. A planta baixa está rodeada de almofadado e nos segundos e terceiro andares as fachadas oeste e leste están rebocadas con morteiro de cal ao redor de todas as xanelas e portas dos balcóns da fachada de entrada. O estilo sobrio e austero transmite a seriedade da súa función.

## Galería 

Ficheiro: Pontevedra capital Edificio Juzgados A Parda.jpg|Edificio dos Xulgados de 1998
Ficheiro: Edificio de los Juzgados de A Parda en Pontevedra Capital - Fachada este.jpg|Entrada ao edificio de 1998
Ficheiro: Edificio de Juzgados de A Parda en Pontevedra capital, fachada sur.jpg|Fachada sur do edificio de 1998
Ficheiro: Edificio de Juzgados de A Parda, Pontedra capital - Entrada.jpg|Detalle da entrada do edificio de 1998
Ficheiro: Edificio Juzgados de A Parda en Pontevedra capital, fachada norte.jpg|Edificio de 1998, fachada norte
Ficheiro: Juzgados de Pontevedra Capital, pasarela entre los dos edificios.jpg|Pasarela acristalada que comunica os dous edificios
Ficheiro: Nuevos Juzgados Pontevedra capital, entrada.jpg|Edificio dos Xulgados de 2019
Ficheiro: Cristalera y placa de los Nuevos Juzgados de Pontevedra capital.jpg|Placa do novo edificio
Ficheiro: Nuevo Edificio de los Juzgados de Pontevedra capital - fachada este.jpg|Fachada nordés do novo edificio
Ficheiro: Nuevo Edificio Judicial de Pontevedra capital - fachada noreste.jpg|Novo edificio
Ficheiro: Nuevo Edificio de los Juzgados de Pontevedra capital - Sala de Bodas.jpg|Entrada á sala de vodas.
Ficheiro: Pontevedra - Palacio de Justicia 2.jpg|Pazo de Xustiza de 1956, fachada principal
Ficheiro: Pontevedra - Palacio de Justicia 1.jpg|Pazo de Xustiza, fachada traseira
Ficheiro: Pontevedra - Palacio de Justicia 3.jpg|Pazo de Xustiza, detalle da entrada

## Notas 
## Véxase tamén 
### Outros artigos 
* Partido xudicial de Pontevedra
* Partidos xudiciais de Galicia
* Barrio da Parda

### Ligazóns externas 
* Novo Edificio dos Xulgados de Pontevedra